
Anexa 2
ACT CONSTITUTIV
al Societăţii Comerciale "AQUATIM" S.A.
Municipiul Timişoara a hotărât reorganizarea Regiei Autonome Apă-Canal „AQUATIM” Timişoara într-o societate comercială pe acţiuni şi asocierea cu judeţul Timiş, oraşul Deta şi oraşul Jimbolia în vederea înfiinţării operatorului regional, în conformitate cu prevederile Ordonanţei de Urgenţa a Guvernului nr. 30/1997 privind reorganizarea regiilor autonome, publicată în Monitorul Oficial Partea I nr. 125/19.06.1997, cu modificările ulterioare şi a Hotărârii Consiliului Local Timişoara nr.  /   , a Hotărârii Consiliului Judeţean Timiş nr.  /   , a  Hotărârii Consiliului Local Deta nr.  /  , a  Hotărârii Consiliului Local Jimbolia nr.  /  , care va funcţiona potrivit reglementărilor legale privind societăţile comerciale, respectiv Legea nr. 31/1990 privind societăţile comerciale, republicată în Monitorul Oficial Partea I nr. 1066/17.11.2004, cu modificările şi completările ulterioare, după cum urmează:
CAPITOLUL I: Acţionari, Denumirea, forma juridică, sediul, durata
Art. 1: Acţionari

1. Denumirea: Municipiul Timişoara, persoană juridică de naţionalitate română, prin Consiliul Local al municipiului Timişoara
Sediul: Timişoara, str. C. D. Loga, nr. 1, judeţul Timiş
CUI: 14756536
Cont: RO45 TREZ62121010201XXXXX
2. Denumirea: Judeţul Timiş, persoană juridică de naţionalitate română, prin Consiliul Judeţean Timiş
Sediul: Timişoara, Bv. Revoluţiei din 1989 nr.17, judeţul Timiş
CUI: 4358029
Cont: RO89 TREZ62124510220XXXXX
3. Denumirea: Oraşul Deta, persoană juridică de naţionalitate română, prin Consiliul Local Deta
Sediul: Deta, str. Victoriei nr. 32, judeţul Timiş

CUI: 2503378
Cont: RO58 TREZ62424510220XXXXX
4. Denumirea: Oraşul Jimbolia, persoană juridică de naţionalitate română, prin Consiliul Local Jimbolia
Sediul: Jimbolia, str. T.Vladimirescu nr.81, judeţul Timiş


CUI: 2502763
Cont: RO80 TREZ62524510220XXXXX
Art. 2: Denumirea
(1) Denumirea societăţii comerciale este Societatea Comercială „AQUATIM” S.A., denumită în continuare "AQUATIM" S.A.
(2) În toate actele, facturile, anunţurile, publicaţiile emanând de la societatea comercială denumirea acesteia va fi precedată sau urmată de cuvintele "societate pe acţiuni" ori de iniţialele "S.A.", de capitalul social subscris şi cel efectiv vărsat, sediul, numărul de înmatriculare în registrul comerţului şi codul unic de înregistrare.
Art. 3: Forma juridică

„AQUATIM” S.A. este persoană juridică română, având forma juridică de societate comercială pe acţiuni şi, îşi desfăşoară activitatea în conformitate cu legile române şi cu prezentul act constitutiv.
Art. 4: Sediul social
(1) „AQUATIM” S.A. are sediul social în România, municipiul Timişoara, Str. Gheorghe Lazăr nr. 11/A, judeţul Timiş.
(2) „AQUATIM” S.A. poate înfiinţa sedii secundare fără personalitate juridică, situate atât în Timişoara cât şi în alte localităţi din ţară sau din străinătate, care se vor organiza ca sucursale, reprezentanţe sau agenţii, cu aprobarea adunării generale extraordinare a acţionarilor.
Art. 5: Durata

Durata de funcţionare a „AQUATIM” S.A. este nelimitată, cu începere de la data înregistrării sale în registrul comerţului.
CAPITOLUL II: Scopul şi obiectul de activitate
Art. 6: Scopul

Activitatea „AQUATIM” S.A. are ca principal scop:
· captarea, tratarea, transportul şi distribuţia apei potabile;
· colectarea, transportul, epurarea şi evacuarea apelor uzate şi apelor meteorice.
Art. 7: Domeniul şi obiectul de activitate
(1) Domeniul principal de activitate al „AQUATIM” S.A. este cod CAEN 410 Captarea, tratarea şi distribuţia apei.
(2) Obiectul principal de activitate al „AQUATIM” S.A. este cod CAEN 4100 Captarea, tratarea şi distribuţia apei.
(3) Obiectele secundare de activitate ale AQUATIM S.A. sunt cod CAEN:
2010 Tăierea şi rindeluirea lemnului; impregnarea lemnului;
2030 Fabricarea de elemente de dulgherie şi tâmplărie pentru construcţii;
2051 Fabricarea altor produse din lemn;
2211 Editarea cărţilor;

2214 Editarea înregistrărilor sonore;

2215 Alte activităţi de editare;
2222 Alte activităţi de tipărire n.c.a.;

2223 Legătorie;

2224 Servicii pregătitoare pentru pretipărire;

2225 Alte lucrări de tipografie;
2231 Reproducerea înregistrărilor audio;

2232 Reproducerea înregistrărilor video;

2233 Reproducerea înregistrărilor informatice;
2411 Fabricarea gazelor industriale;
2513 Fabricarea altor produse din cauciuc;
2523 Fabricarea articolelor din material plastic pentru construcţii;
2661 Fabricarea elementelor din beton pentru construcţii;

2662 Fabricarea elementelor din ipsos pentru construcţii;

2663 Fabricarea betonului;

2664 Fabricarea mortarului;

2666 Fabricarea altor elemente din beton, ciment şi ipsos;
2722 Producţia de tuburi (ţevi) din oţel;
2751 Turnarea fontei;

2754 Turnarea altor metale neferoase;
2811 Fabricarea de construcţii metalice şi părţi componente ale structurilor metalice;
2812 Fabricarea de elemente de dulgherie şi tâmplărie din metal;
2821 Producţia de rezervoare, cisterne şi containere metalice;

2822 Producţia de radiatoare şi cazane pentru încălzire centrală;
2840 Fabricarea produselor metalice obţinute prin deformare plastică; metalurgia pulberilor;
2851 Tratarea şi acoperirea metalelor;

2852 Operaţiuni de mecanică generală;
2862 Fabricarea uneltelor de mână;

2863 Fabricarea articolelor de feronerie;
2871 Fabricarea de recipiente, containere şi alte produse similare din oţel;

2872 Fabricarea ambalajelor din metale uşoare;

2873 Fabricarea articolelor din fire metalice;

2874 Fabricarea de şuruburi, buloane, lanţuri şi arcuri;

2875 Fabricarea altor articole din metal;
3420 Producţia de caroserii, remorci şi semiremorci;
3550 Producţia altor mijloace de transport n.c.a.;
3611 Producţia de scaune;

3612 Producţia mobilierului pentru birou şi magazine;

3614 Producţia altor tipuri de mobilier;
3710 Recuperarea deşeurilor şi resturilor metalice reciclabile;
3720 Recuperarea deşeurilor şi resturilor nemetalice reciclabile;
4011 Producţia de energie electrică;

4012 Transportul energiei electrice;

4013 Distribuţia şi comercializarea energiei electrice;
4021 Producţia gazelor;

4022 Distribuţia şi comercializarea combustibililor gazoşi, prin conducte;
4030 Producţia şi distribuţia energiei termice şi a apei calde;
4511 Demolarea construcţiilor, terasamente şi organizare de şantiere;

4512 Lucrări de foraj şi sondaj pentru construcţii;
4521 Construcţii de clădiri şi lucrări de geniu;

4522 Lucrări de învelitori, şarpante şi terase la construcţii;

4523 Construcţii de autostrăzi, drumuri, aerodroame şi baze sportive;

4524 Construcţii hidrotehnice;

4525 Alte lucrări speciale de construcţii;
4531 Lucrări de instalaţii electrice;

4532 Lucrări de izolaţii şi protecţie anticorosivă;

4533 Lucrări de instalaţii tehnico-sanitare;

4534 Alte lucrări de instalaţii;
4541 Lucrări de ipsoserie;

4542 Lucrări de tâmplărie şi dulgherie;

4543 Lucrări de pardosire şi placare a pereţilor;

4544 Lucrări de vopsitorie, zugrăveli şi montări de geamuri;

4545 Alte lucrări de finisare;
4550 Închirierea utilajelor de construcţii şi demolare, cu personal de deservire aferent;
5010 Comerţ cu autovehicule;
5020 Întreţinerea şi repararea autovehiculelor;
5030 Comerţ cu piese şi accesorii pentru autovehicule;
5154 Comerţ cu ridicata al echipamentelor şi furniturilor de fierărie pentru instalaţii sanitare şi de încălzire;

5157 Comerţul cu ridicata al deşeurilor şi resturilor;
5263 Comerţ cu amănuntul care nu se efectuează prin magazine;
5523 Alte mijloace de cazare;
6023 Transporturi terestre de călători, ocazionale;

6024 Transporturi rutiere de mărfuri;
6030 Transporturi prin conducte;
6311 Manipulări;

6312 Depozitări;
6412 Alte activităţi de curier (altele decât cele de poştă naţională);
6420 Telecomunicaţii;
7011 Dezvoltare (promovare) imobiliară;
7020 Închirierea şi subînchirierea bunurilor imobiliare proprii sau închiriate;
7032 Administrarea imobilelor pe bază de tarife sau contract;
7110 Închirierea autoturismelor şi utilitarelor de capacitate mică;
7121 Închirierea altor mijloace de transport terestru;
7132 Închirierea maşinilor şi echipamentelor pentru construcţii, fără personal de deservire aferent;

7134 Închirierea altor maşini şi echipamente n.c.a.;
7210 Consultanţă în domeniul echipamentelor de calcul (hardware);
7221 Editare de programe;

7222 Consultanţă şi furnizare de alte produse software;
7230 Prelucrarea informatică a datelor;
7240 Activităţi legate de bazele de date;
7250 Întreţinerea şi repararea maşinilor de birou, de contabilizat şi a calculatoarelor;
7260 Alte activităţi legate de informatică;
7310 Cercetare-dezvoltare în ştiinţe fizice şi naturale;
7412 Activităţi de contabilitate, revizie contabilă, consultanţă în domeniul fiscal;

7413 Activităţi de studiere a pieţei şi de sondaj;

7414 Activităţi de consultantă pentru afaceri şi management;

7415 Activităţile de management ale holdingurilor;
7420 Activităţi de arhitectură, inginerie şi servicii de consultanţă tehnică legate de acestea;
7430 Activităţi de testări şi analize tehnice;
7460 Activităţi de investigaţie şi protecţie a bunurilor şi persoanelor;
7470 Activităţi de întreţinere şi curăţare a clădirilor;
7481 Activităţi fotografice;

7485 Activităţi de secretariat şi traducere;

7486 Activităţi ale centrelor de intermediere telefonică;

7487 Alte activităţi de servicii prestate în principal întreprinderilor;
7525 Activităţi de protecţie civilă;
8042 Alte forme de învăţământ;
8512 Activităţi de asistenţă medicală ambulatorie;
9001 Colectarea şi tratarea apelor uzate;

9002 Colectarea şi tratarea altor reziduuri;

9003 Salubritate, depoluare şi activităţi similare;
9111 Activităţi ale organizaţiilor economice şi patronale;

9261 Activităţi ale bazelor sportive; şi
9262 Alte activităţi sportive.
CAPITOLUL III: Capitalul social, acţiunile
Art. 8: Capitalul social
(1) Capitalul social iniţial al „AQUATIM” S.A. la data înfiinţării este de 84.793.100 lei, împărţit în 847.931 acţiuni nominative dematerializate, fiecare acţiune având o valoare nominală de 100 lei. 
(2) Capitalul social al societăţii s-a format din aporturile în numerar şi în natură subscrise de Municipiul Timişoara  şi ceilalţi acţionari. 
(3) Capitalul social initial este detinut astfel:
	a.
	Municipiul Timişoara
	84.445.700 lei,
	reprezentând  99,59 %

	b.
	Judeţul Timiş
	100.000 lei,
	reprezentând    0,12 %

	c.
	Oraşul Deta
	47.400 lei,
	reprezentând    0,06 %

	d.
	Oraşul Jimbolia
	200.000 lei,
	reprezentând    0,23 %


(4) Capitalul social al societăţii se constituie din aport în numerar în suma totala de 37.705.173,2 lei, şi din aport în natura în valoare de 47.087.926,8 lei, conform Anexa 1 care face parte integranta din  prezentul Act constitutiv.
Valoarea bunurilor aduse ca aport în natura de către acţionari reprezintă valoarea de piaţă a mijloacelor fixe, potrivit contractului de evaluare nr. 98/AP/06.06.2006 şi al actului adiţional nr.2/10.01.2007 realizat de S.C. CONSULTIM S.A., evaluator autorizat ANEVAR.
(5) Capitalul social vărsat la data constituirii societăţii, este de 84.793.100 lei şi a fost vărsat de acţionari astfel: 
	a.
	Municipiul Timişoara
	84.445.700 lei, vărsat integral la subscriere

	b.
	Judeţul Timiş
	100.000 lei, vărsat integral la subscriere

	c.
	Oraşul Deta
	47.400 lei, vărsat integral la subscriere

	d.
	Oraşul Jimbolia
	200.000 lei, vărsat integral la subscriere


(7) Capitalul social iniţial constituie proprietatea privată a societăţii şi nu include bunuri de natura celor prevăzute la art. 136 alin. (3) din Constituţie, republicată.

Art. 9: Majorarea sau reducerea capitalului social
(1) Majorarea capitalului social se face în condiţiile legii, pe baza hotărârii adunării generale extraordinare a acţionarilor.
(2) Capitalul social va putea fi majorat prin:
· emisiunea de acţiuni noi;
· majorarea valorii nominale a acţiunilor existente în schimbul unor noi aporturi în numerar şi/sau în natură;

· încorporarea rezervelor, cu excepţia rezervelor legale, precum şi a beneficiilor sau a primelor de emisiune;
· compensarea unor creanţe lichide şi exigibile asupra „AQUATIM” S.A. cu acţiuni ale acesteia;
· alte surse stabilite de adunarea generală a acţionarilor ori de consiliul de administraţie, după caz, potrivit legii.

(3) Majorarea valorii nominale a acţiunilor poate fi hotărâtă numai cu votul tuturor acţionarilor, în afară de cazul când este realizată prin încorporarea rezervelor, beneficiilor sau primelor de emisiune.

(4)  Acţiunile emise pentru majorarea capitalului social vor fi oferite spre subscriere, în primul rând acţionarilor existenţi, proporţional cu numărul acţiunilor pe care le posedă.
Adunarea generală extraordinară va putea pentru motive temeinice să ridice acţionarilor dreptul de subscriere a noilor acţiuni, în total sau în parte.   

(5) Hotărârea adunării generale extraordinare pentru majorarea capitalului social se va publica în Monitorul Oficial al României, Partea a IV-a, acordându-se pentru exerciţiul dreptului de preferinţă, dacă este cazul, un termen de cel puţin o lună, cu începere din ziua publicării.
(6) Reducerea capitalului social se face în condiţiile legii, pe baza hotărârii adunării generale extraordinare a acţionarilor.
(7) Capitalul social poate fi redus prin:
· micşorarea numărului de acţiuni;

· reducerea valorii nominale a acţiunilor;

· dobândirea propriilor acţiuni, urmată de anularea lor;

· alte procedee prevăzute de lege.

(8) În cazul în care administratorii constată că în urma unor pierderi, activul net reprezintă mai puţin de jumătate din capitalul social subscris, ei sunt obligaţi să convoace de îndată adunarea generală extraordinară a acţionarilor, care va decide fie reconstituirea capitalului social, fie reducerea la valoarea rămasă, fie dizolvarea „AQUATIM” S.A.
(9) Reducerea capitalului social se va putea face numai după două luni de la data publicării în Monitorul Oficial al României, Partea a IV-a, a hotărârii adunării generale extraordinare a acţionarilor, potrivit prevederilor legale.
Art. 10: Acţiunile
(1) Pentru capitalul social iniţial au fost emise 847.931 de acţiuni nominative, având o valoare nominală de 100 lei fiecare şi care sunt deţinute astfel: 
	a.
	Consiliul Local al Municipiului Timişoara
	844.457 acţiuni, 

	b.
	Consiliul Judeţean Timiş
	1.000 acţiuni,

	c.
	Consiliul Local Deta
	474 acţiuni,

	d.
	Consiliul Local Jimbolia
	2.000 acţiuni,


(2) Drepturile şi obligaţiile aferente acţiunilor aflate în proprietatea acţionarilor sunt exercitate de către fiecare dintre Consiliile Locale, respectiv Consiliul Judeţean, pentru acţionarii pe care îî reprezintă, după caz.
(3) Acţiunile nominative emise de „AQUATIM” S.A. vor fi în formă dematerializată, evidenţiate prin înscriere în registrul acţionarilor ţinut de „AQUATIM” S.A..

(4) Conversia şi înstrăinarea acţiunilor se va putea realiza în condiţiile stabilite de adunarea generală a acţionarilor, cu respectarea prevederilor legale. 
(5) Evidenţa acţiunilor se va ţine într-un registru al acţionarilor numerotat, sigilat şi parafat de preşedintele consiliului de administraţie, registru care se păstrează la sediul „AQUATIM” S.A. sub îngrijirea consiliului de administraţie.
(6) Modificările care se operează în registru acţionarilor vor respecta prevederile legislaţiei în vigoare.
(7) Acţiunile emise de AQUATIM S.A. pot fi grevate de un drept de uzufruct sau de garanţie reală mobiliară sau pot fi gajate, în condiţiile legii.

Art. 11: Obligaţiuni
AQUATIM S.A. este autorizat să emită obligaţiuni în condiţiile legii.
Art. 12: Drepturi şi obligaţii decurgând din acţiuni

(1) Fiecare acţiune subscrisă şi vărsată de acţionari, potrivit legii, conferă acestora dreptul la un vot în adunarea generală a acţionarilor, dreptul de a alege şi de a fi aleşi în organele de conducere, dreptul de a participa la distribuirea profitului conform prevederilor prezentului act constitutiv şi dispoziţiilor legale, respectiv alte drepturi prevăzute în actul constitutiv.
      Distribuirea beneficiilor şi suportarea pierderilor se va face în funcţie de acţiunile deţinute de fiecare acţionar.
(2) Deţinerea cel puţin a unei acţiuni certifică adeziunea de drept la actul constitutiv.
(3) Obligaţiile AQUATIM S.A. sunt garantate cu patrimoniul social al acesteia, iar acţionarii răspund numai până la concurenţa capitalului social subscris.
(4) Patrimoniul AQUATIM S.A. nu poate fi grevat de datorii sau de alte obligaţii personale ale acţionarilor.
Art. 13: Cesiunea acţiunilor
(1) Acţiunile sunt indivizibile cu privire la AQUATIM S.A., care nu recunoaşte decât un singur proprietar pentru fiecare acţiune.
(2) Cesiunea parţială sau totală a acţiunilor între acţionari sau către terţi se efectuează în condiţiile şi cu procedura prevăzute de lege. În caz de înstrăinare voluntară (indiferent dacă este cu titlu gratuit sau cu titlu oneros) a acţiunilor de către un acţionar, ceilalţi acţionari au un drept de preempţiune cu privire la aceste acţiuni la preţ egal şi în condiţii egale cu preţul şi condiţiile oferite de orice terţ acţionarului care doreşte să înstrăineze acţiunile sale (inclusiv în ceea ce priveşte mărimea pachetului de acţiuni care urmează să fie înstrăinat, adică dreptul de preempţiune nu poate să fie exercitat doar cu privire la o parte a pachetului de acţiuni care se doreşte să fie înstrăinat). Întinderea dreptului de preempţiune al fiecăruia dintre ceilalţi acţionari este proporţională cu numărul de acţiuni pe care fiecare le are în AQUATIM S.A.. Dacă unul dintre acţionarii beneficiari ai dreptului de preempţiune nu-şi exercită acest drept, atunci dreptul său de preempţiune se împarte între ceilalţi acţionari beneficiari ai dreptului de preempţiune proporţional cu numărul de acţiuni pe care fiecare dintre aceştia din urmă le are în AQUATIM S.A.. Pentru exercitarea dreptului de preempţiune, la cererea acţionarului care doreşte să îşi înstrăineze acţiunile în AQUATIM S.A. administratorii AQUATIM S.A. vor convoca de urgenţă o adunare generală a acţionarilor (care nu este supusă nici unei cerinţe de cvorum) în care acţionarii beneficiari ai dreptului de preempţiune să anunţe dacă şi cum înţeleg să îşi exercite dreptul de preempţiune. Dreptul de preempţiune poate să fie exercitat doar în cadrul acestei adunări generale a acţionarilor, după data acestei adunări acest drept nemaiputând fi exercitat de cei care nu au participat la această adunare sau nu au anunţat în adunare dacă şi cum înţeleg să-şi exercite dreptul de preempţiune. În cadrul acestei adunări generale a acţionarilor nu se votează asupra exercitării dreptului de preempţiune, ci doar se înregistrează manifestările de voinţă ale acţionarilor beneficiari ai dreptului de preempţiune dacă şi cum înţeleg să îşi exercite dreptul de preempţiune. 
(3) Transmiterea dreptului de proprietate asupra acţiunilor nominative emise de AQUATIM  S.A. se realizează prin declaraţie făcută în registrul acţionarilor, subscrisă de cedent şi de cesionar sau de mandatarii lor. De asemenea, transmiterea se mai poate realiza şi prin act autentic, cu efectuarea menţiunilor corespunzătoare în registrul acţionarilor.
CAPITOLUL IV: Adunarea generală a acţionarilor
Art. 14: Reprezentarea
(1) În perioada în care Municipiul Timişoara,Judeţul Timiş şi celelalte localităţi sunt acţionare ale  AQUATIM S.A., interesele acestora în adunarea generală a acţionarilor vor fi reprezentate de Consiliile Locale respectiv Judeţean prin reprezentanţii lor legali sau numiţi. 
(2) Acţionarii vor fi reprezentaţi în adunarea generală a acţionarilor de către reprezentantul legal al acestora sau de către persoane împuternicite în acest sens de reprezentanţii legali pe baza unui mandat de reprezentare.
(3) Reprezentantul Municipiului Timişoara, al Judeţului Timiş şi ai celorlalte localităţi în adunarea generală a acţionarilor, sunt numiţi şi sunt revocaţi prin hotărâri ale Consiliilor Locale,respectiv a Consiliului Judeţean.
Art. 15: Atribuţiile adunării generale a acţionarilor
(1) Adunarea generală a acţionarilor AQUATIM S.A. este organul de conducere al acesteia, care decide asupra activităţii şi asupra politicii sale economice.
(2) Adunările generale ale acţionarilor sunt ordinare şi extraordinare.
(3) Adunarea generală ordinară a acţionarilor are următoarele atribuţii principale:
a)
aprobă strategia globală de dezvoltare şi modernizare a AQUATIM S.A.; 

b)
numeşte şi revocă membrii consiliului de administraţie, care sunt în număr de 7, stabileşte nivelul remuneraţiei lunare cuvenite membrilor consiliului de administraţie şi nivelul garanţiei cerute acestora, stabileşte limitele de competenţă a acestora, se pronunţă asupra gestiunii lor şi îi descarcă de aceasta; 

c)
numeşte şi revocă directorul general, cu care, va încheia un contract de performanţă; numirea directorului general se va face luând în considerare competenţa sa profesională
d)
aprobă regulamentul de organizare şi funcţionare a consiliului de administraţie;
e)
discută, aprobă şi modifică situaţiile financiare anuale, pe baza rapoartelor consiliului de administraţie şi auditorilor financiar, fixează dividendul;

f)
aprobă repartizarea profitului potrivit legii şi intereselor societăţii;

g)
aprobă bugetul de venituri şi cheltuieli;

h)
hotărăşte cu privire la contractarea de împrumuturi bancare pe termen lung;

i)
hotărăşte asupra oricăror probleme care intră în competenţa sa potrivit legii şi altor probleme înscrise la ordinea de zi.
(4) Adunarea generală extraordinară a acţionarilor are, în principal, următoarele atribuţii: 
a)
aprobă schimbarea formei juridice a societăţii;

b)
aprobă mutarea sediului societăţii;
c)
aprobă înfiinţarea sau desfiinţarea unor filiale, sucursale, sedii secundare sau puncte de lucru; 

d)
aprobă majorarea capitalul social şi stabileşte condiţiile efectuării acestei operaţiuni; 

e)
aprobă reducerea capitalului social sau reîntregirea lui prin orice formă permisă de lege; 

f)
aprobă fuziunea cu alte societăţi sau divizarea societăţii sau dizolvarea anticipată a societăţii;

g)
aprobă conversia acţiunilor dintr-o categorie în alta;

h)
aprobă emisiunea de obligaţiuni;

i)
aprobă orice modificări ale actului constitutiv survenite pe parcursul activităţii societăţii şi aprobă orice alte hotărâri pentru care este cerută aprobarea adunării generale extraordinare a acţionarilor.

Art. 16: Convocarea adunării generale a acţionarilor
(1) Adunarea generală a acţionarilor se convoacă de către preşedintele consiliului de administraţie sau de către un membru al acestuia, pe baza împuternicirii date de preşedinte.

(2) Acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării generale, fără respectarea formalităţilor cerute pentru convocarea ei.
(3) Adunările generale ordinare ale acţionarilor au loc cel puţin o dată pe an, în cel mult 5 luni de la încheierea exerciţiului financiar, pentru examinarea bilanţului contabil şi a contului de profit şi pierdere pe anul precedent şi pentru stabilirea programului de activitate şi a bugetului de venituri şi cheltuieli pe anul în curs.
(4) Adunarea generală a acţionarilor va fi convocată ori de câte ori va fi nevoie şi în orice formă permisă în conformitate cu prevederile legale în vigoare, inclusiv prin scrisoare recomandată cu confirmare de primire sau prin afişare la sediul societăţii, însoţită de un convocator ce va fi semnat de acţionari. De asemenea, convocarea poate fi făcută şi numai prin scrisoare recomandată sau, prin scrisoare transmisă pe cale electronică, având încorporată, ataşată sau logic asociată semnătura electronică extinsă, expediată cu cel puţin 30 de zile înainte de data ţinerii adunării, la adresa acţionarului, înscrisă în registrul acţionarilor. Schimbarea adresei nu poate fi opusă societăţii, dacă nu i-a fost comunicată în scris de acţionar. 
(5) Convocarea va cuprinde locul şi data ţinerii adunării generale a acţionarilor, precum şi ordinea de zi, cu menţionarea explicită a tuturor problemelor care vor face obiectul dezbaterilor acesteia.
(6) Când pe ordinea de zi figurează propuneri pentru modificarea actului constitutiv, convocarea va trebui să cuprindă textul integral al propunerilor.
(7) Adunarea generală a acţionarilor se întruneşte la sediul AQUATIM S.A. sau în orice alt loc indicat în convocare.

Art. 17: Organizarea adunării generale a acţionarilor

(1) Pentru validitatea deliberărilor adunării generale ordinare a acţionarilor este necesară prezenţa acţionarilor care să reprezinte cel puţin jumătate din capitalul social, iar hotărârile să fie luate de acţionarii care deţin majoritatea simplă din capitalul social reprezentat în adunare.

(2) Dacă adunarea generală ordinară a acţionarilor nu poate lucra din cauza neîndeplinirii condiţiilor de la aliniatul precedent, adunarea ce se va întruni, după o a doua convocare, poate să delibereze asupra problemelor puse la ordinea de zi a celei dintâi adunări, oricare ar fi partea de capital social reprezentată de acţionarii prezenţi, cu majoritate.

(3) Pentru validitatea deliberărilor adunării generale extraordinare a acţionarilor sunt necesare:
a)
la prima convocare prezenţa acţionarilor reprezentând trei pătrimi din capitalul social, iar hotărârile să fie luate cu votul unui număr de acţionari care să reprezinte cel puţin jumătate din capitalul social;
b)
la convocările următoare prezenţa acţionarilor reprezentând jumătate din capitalul social, iar hotărârile să fie luate cu votul unui număr de acţionari care să reprezinte cel puţin o treime din capitalul social.
(4) În ziua şi la ora menţionate în convocare şedinţa adunării generale a acţionarilor va fi prezidată de preşedintele consiliului de administraţie sau, în lipsa acestuia, de unul din administratori, ales de către consiliul de administraţie.
(5) Adunarea generală a acţionarilor va alege dintre acţionarii prezenţi un secretar care va verifica lista cu prezenţa acţionarilor, indicând capitalul social pe care îl reprezintă fiecare şi îndeplinirea tuturor formalităţilor cerute de lege şi de prezentul act constitutiv pentru ţinerea şedinţei, şi va încheia procesul-verbal al adunării generale a acţionarilor. Preşedintele va putea desemna, dintre funcţionarii societăţii, unul sau mai mulţi secretari tehnici, care sa ia parte la executarea operaţiunilor descrise anterior.
(6) Procesul-verbal va fi semnat de persoana care a prezidat adunarea şi de secretarul care l-a întocmit.
(7) Procesul-verbal al adunării generale a acţionarilor se va scrie în registrul adunărilor generale sigilat şi parafat.
(8) La fiecare proces-verbal se vor anexa actele referitoare la convocare, listele cu prezenţa acţionarilor, precum şi, după caz, mandatele speciale ale reprezentanţilor mandataţi de acţionari .
(9) La şedinţele ordinare şi extraordinare ale adunării generale a acţionarilor în care se dezbat problemele referitoare la raporturile de muncă cu personalul AQUATIM S.A. pot fi invitaţi şi reprezentanţii sindicatelor şi/sau reprezentanţii salariaţilor care nu sunt membri de sindicat, care nu vor avea drept de vot.

(10) Acţionarii vor putea fi reprezentaţi în adunările generale ale acţionarilor AQUATIM S.A. şi de persoane care nu sunt acţionari ai AQUATIM S.A..

(11) Consiliul de administraţie al AQUATIM S.A. va putea să hotărască ţinerea adunărilor generale ale acţionarilor (atât ordinare cât şi extraordinare) prin corespondenţă, de exemplu fie prin scrisoare circulară care să fie semnată de acţionari, fie prin exercitarea dreptului de vot de fiecare acţionar individual prin scrisoare recomandată cu confirmare de primire. Votul prin corespondenţă şi modalitatea efectivă de exercitare a acestuia vor fi indicate în convocarea adunării generale a acţionarilor. Şi în cazul votului prin corespondenţă, fiecare reprezentant de acţionar va trebui să dovedească mandatul său privind exercitarea dreptului de vot.
Art. 18: Exercitarea dreptului de vot în adunarea generală a acţionarilor

(1) Hotărârile adunării generale a acţionarilor se iau prin vot deschis.
(2) Fiecare acţionar va avea un număr de voturi egal cu numărul de acţiuni deţinute.

(3) Votul va fi nominal în cazul hotărârilor a căror valabilitate este condiţionată de existenţa mandatelor speciale.
(4) Hotărârile se vor putea lua în condiţiile şi cu majoritatea prevăzute de lege pentru adunările generale ordinare sau, după caz, pentru cele extraordinare.
(5) La propunerea persoanei care prezidează adunarea generală a acţionarilor sau a unuia dintre membrii adunării generale a acţionarilor se va putea decide ca votul să fie secret şi în alte cazuri, cu excepţia situaţiei în care este necesar votul nominal.
(6) Votul secret este obligatoriu pentru alegerea membrilor consiliului de administraţie, pentru revocarea lor şi pentru luarea hotărârilor referitoare la răspunderea administratorilor, precum şi în celelalte cazuri stabilite de lege.
(7) Pentru a fi opozabile terţilor hotărârile adunării generale a acţionarilor vor fi depuse în termen de 15 zile la oficiul registrului comerţului pentru a fi menţionate în extras în registru şi publicate în Monitorul Oficial al României, Partea a IV-a.
(8) Hotărârile adunării generale a acţionarilor nu vor putea fi executate înainte de aducerea la îndeplinire a formalităţilor menţionate mai sus.
(9) Hotărârile luate de adunările generale ale acţionarilor în limitele legii şi ale prezentului act constitutiv sunt obligatorii chiar şi pentru acţionarii care nu au luat parte la adunare sau care au votat împotrivă.
(10) Acţionarii care nu au votat în favoarea unei hotărâri a adunării generale au dreptul de a se retrage din societate şi de a solicita cumpărarea acţiunilor lor de către societate în condiţiile legii, numai dacă respectiva hotărâre a adunării generale are ca obiect: 

   a) schimbarea obiectului principal de activitate; 

   b) mutarea sediului societăţii în străinătate; 

   c) schimbarea formei societăţii; 

   d) fuziunea sau divizarea societăţii. 

CAPITOLUL V: Consiliul de administraţie
Art. 19: Organizare
(1) AQUATIM S.A. este administrat de un consiliu de administraţie compus din 7 membri, revocabili, aleşi de adunarea generală ordinară a acţionarilor.
(2) Membrii consiliului de administraţie sunt numiţi pe o perioadă de 4 ani şi pot fi revocaţi, după caz, prin hotărâre a Adunării generale a acţionarilor AQUATIM S.A; ei sunt remuneraţi pentru această calitate cu o indemnizaţie lunară.
(3) În situaţia în care se creează un loc vacant în consiliul de administraţie, adunarea generală a acţionarilor propune un nou administrator în vederea ocupării acestuia. Durata pentru care este ales noul administrator pentru a ocupa locul vacant va fi egală cu perioada care a rămas până la expirarea mandatului predecesorului său.
(4) Consiliul de administraţie se întruneşte lunar la sediul AQUATIM S.A. sau ori de câte ori este necesar, la convocarea preşedintelui sau a unei treimi din numărul membrilor săi.
(5) Consiliul de administraţie îşi desfăşoară activitatea în baza propriului regulament şi a reglementărilor legale în vigoare.
(6) Consiliul de administraţie este prezidat de preşedinte, iar în lipsa acestuia, de către un membru, ales de către ceilalţi membri ai consiliului de administraţie.
(7) Preşedintele numeşte un secretar fie dintre membrii consiliului de administraţie, fie din afara acestuia.
(8) Preşedintele consiliului de administraţie este directorul general al AQUATIM S.A. 
(9) Pentru valabilitatea hotărârilor este necesară prezenţa a cel puţin jumătate din numărul membrilor consiliului de administraţie, iar acestea se iau cu majoritatea absolută a membrilor prezenţi.

10) Dezbaterile consiliului de administraţie au loc, conform ordinii de zi stabilite şi comunicate de preşedinte, cu cel puţin 7 zile înainte de data ţinerii şedinţei. Dezbaterile se consemnează în procesul-verbal al şedinţei, care se scrie într-un registru sigilat şi parafat de preşedintele consiliului de administraţie.

(11) Administratorul care are intr-o anumita operaţiune interese contrare intereselor societăţii nu va lua parte la nici o deliberare privitoare la aceasta operaţiune.

(12) Procesul verbal de şedinţă se semnează de către persoana care a prezidat şedinţa. de cel puţin încă un administrator şi de către secretar.
(13) Răspunderea pentru actele săvârşite sau pentru omisiuni nu se întinde şi la administratorii care au făcut să se consemneze, în registrul deciziilor consiliului de administraţie, împotrivirea lor şi au încunoştinţat despre aceasta, în scris, pe cenzori sau auditorii interni şi auditorul financiar. 
(14) Pe baza procesului-verbal secretarul consiliului de administraţie redactează hotărârea acestuia, care se semnează de preşedinte.
(15) În condiţiile legii consiliul de administraţie poate delega, prin regulamentul de organizare şi funcţionare, o parte din atribuţiile sale preşedintelui - director general al AQUATIM S.A. şi poate recurge, de asemenea, la experţi pentru soluţionarea anumitor probleme.
(16) În relaţiile cu terţii AQUATIM S.A. este reprezentat de directorul general, care semnează actele de angajare faţă de aceştia, pe baza împuternicirilor şi atribuţiilor date de consiliul de administraţie.
(17) Preşedintele consiliului de administraţie este obligat să pună la dispoziţie acţionarilor şi auditorului economico-financiar extern, la cererea acestora, toate documentele AQUATIM S.A.
(18) Membrii consiliului de administraţie vor depune o garanţie, reprezentând valoarea nominală a 10 acţiuni;
(19) Membrii consiliului de administraţie răspund individual sau solidar, după caz în conformitate cu prevederile legale, faţă de AQUATIM S.A. pentru prejudiciile rezultate din infracţiuni sau abateri de la prevederile legale, pentru abaterea de la actul constitutiv sau pentru greşeli în administrarea acestuia. În astfel de situaţii ei vor putea fi revocaţi.
(20) Sunt incompatibile cu calitatea de membru în consiliul de administraţie persoanele prevăzute în acest sens în Legea nr. 31/1990 privind societăţile comerciale, republicată, cu modificările ulterioare cât şi în Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;
(21) Nu pot fi directori ai AQUATIM S.A. şi ai sucursalelor acestuia persoanele care sunt incompatibile potrivit Legii nr. 31/1990, republicată, cu modificările ulterioare.
(22) La şedinţele consiliului de administraţie în care se dezbat probleme referitoare la raporturile de muncă cu personalul AQUATIM S.A. vor fi invitaţi şi reprezentanţii sindicatelor şi/sau reprezentanţii salariaţilor care nu sunt membri de sindicat, dar care nu vor avea drept de vot.

(23) Primii administratori sunt:
                       1.Vlaicu Ilie, cetăţean român, născut în comuna Teregova, judeţul Caraş-Severin, la data de 19. 07. 1961, domiciliat în Timişoara, strada Pindului nr. 40, preşedintele consiliului de administraţie.


2. De- Maio Leontin-Nicolae, cetăţean român, născut în municipiul Drobeta -Turnu Severin, judeţul Mehedinţi, la data de 26. 03. 1975, domiciliat în Timişoara, strada Vulturilor nr. 59, sc.B, ap. 1, membru.

                       3. Creţ Octavian Ioan, cetăţean român, născut în comuna Vintere, judeţul Bihor, la data de 20. 11. 1946, domiciliat în Timişoara, strada Boemia nr. 15, bl.120, sc A, et.1, ap. 3, membru.


4.  Marincu Ioan, cetăţean român, născut în comuna Şag, judeţul Timiş, la data de 14. 10. 1954, domiciliat în Timişoara, strada Calea Şagului nr.37, ap. 34, membru.


5.  Moşiu Simion, cetăţean român, născut în oraşul Orşova, judeţul Mehedinţi, la data de 12. 04. 1961, domiciliat în Timişoara, strada Ion Creangă nr.22, bl. T24, ap. 1, membru.

            6. Stanca Teodor, cetăţean român, născut în comuna Coroi, judeţul Arad, la data de 26. 03. 1933. domiciliat în Timişoara, strada Circumvalaţiunii nr. 37, sc. A, ap.16, membru.

            7. Tăvală Tănase-Pavel, cetăţean român, născut în sat Dătăşeni, judeţul Mureş, la data de 07. 04. 1928, domiciliat în Timişoara, strada Constantin Diaconovici Loga nr. 29, et. 3, ap. 21, membru.

Art. 20: Atribuţiile şi răspunderile consiliului de administraţie şi ale directorului general 
A.
Consiliul de administraţie.

(1) Consiliul de administraţie are, în principal, următoarele atribuţii:
a)
aprobă structura organizatorică a societăţii comerciale şi regulamentul de organizare şi funcţionare;
b)
pregăteşte documentaţia necesară desfăşurării adunărilor generale ale acţionarilor; 

c)
duce la îndeplinire hotărârile adunărilor generale ale acţionarilor; 

d)
asigură gestionarea şi coordonarea societăţii; 

e)
prezintă adunării generale a acţionarilor situaţia economică şi financiară a societăţii, precum şi raportul de activitate anual; 

f)
aprobă regulamentul intern al societăţii; 

g)
supune aprobării adunării generale a acţionarilor, în termen de cel mult 5 luni de la închiderea exerciţiului financiar, raportul cu privire la situaţia financiară anuală şi contul de profit şi pierdere pentru anul precedent, precum şi proiectul bugetului de venituri şi cheltuieli al societăţii pe anul în curs; 

h)
convoacă adunările generale extraordinare ale acţionarilor ori de câte ori este nevoie; 

i)
aprobă programele de dezvoltare şi investiţii; 

j)
mandatează negocierea contractului colectiv de muncă; 

k)
propune/aprobă preţurile şi tarifele practicate de societate pentru produsele şi serviciile din domeniul său de activitate;
l)
îndeplineşte orice alte atribuţii şi are toate competenţele stabilite prin lege şi prin hotărârile adunărilor generale ale acţionarilor.
(2) Administratorii răspund nelimitat şi solidar cu fondatorii şi reprezentanţii societăţii pentru prejudiciul cauzat prin neregularităţile referitoare la înmatricularea societăţii (art. 46 -–48 din legea 31/ 1990)

(3) Administratorii sunt solidar răspunzători faţă de societate pentru:

a)
realitatea vărsămintelor efectuate de acţionari;
b)
existenţa reală a dividendelor plătite;
c)
existenţa registrelor cerute de lege şi corecta lor ţinere;
d)
exacta îndeplinire a hotărârilor adunărilor generale;
e)
stricta îndeplinire a îndatoririlor pe care legea şi actul constitutiv le impun.
B.
Directorul general.
(1) Directorul general reprezintă AQUATIM S.A. în raporturile cu terţii.

(2) Directorul general are, în principal, următoarele atribuţii:
a)
aplică strategia şi politicile de dezvoltare ale AQUATIM S.A., stabilite de adunarea generală a acţionarilor;
b)
numeşte, suspendă sau revocă directorii executivi, cu avizul consiliului de administraţie;
c)
numeşte, suspendă sau revocă conducătorii sucursalelor;

d)
angajează, promovează, revocă şi concediază personalul salariat, în condiţiile legii;
e)
negociază contractul colectiv de muncă, ale cărui negociere şi încheiere se desfăşoară în condiţiile legii, în limita mandatului dat de consiliul de administraţie;
f)
negociază în condiţiile legii contractele individuale de muncă;
g)
încheie acte juridice, în numele şi pe seama AQUATIM S.A., pe baza împuternicirilor şi atribuţiilor acordate de consiliul de administraţie;
h)
stabileşte îndatoririle şi responsabilităţile personalului AQUATIM S.A.;
i)
aprobă operaţiunile de încasări şi plăţi potrivit competenţelor legale şi prezentului act constitutiv;
j)
aprobă operaţiunile de vânzare şi cumpărare de bunuri potrivit competenţelor legale şi prezentului act constitutiv;
k)
împuterniceşte directorii executivi, conducătorii sucursalelor şi orice altă persoană să exercite orice atribuţie din sfera sa de competenţă cu respectarea normelor legale;
l)
rezolvă orice altă problemă pe care consiliul de administraţie a stabilit-o în sarcina sa.
CAPITOLUL VI: Controlul gestiunii societăţii
Art.21:Controlul gestiunii de către acţionari
(1) Controlul gestiunii de către acţionari se realizează în cadrul adunărilor generale ale acţionarilor.
(2) Între şedinţele adunărilor generale, acţionarii au dreptul de a se informa asupra gestiunii, consultând următoarele documente:

-
registrele societăţii;
-
balanţele contabile lunare;
-
contul de profit şi pierderi;
-
extrasele de cont;
-
fişele analitice de cont;
-
contractele încheiate;
-
facturile emise.
Art.22:Controlul gestiunii prin audit financiar

(1) Situaţiile financiare ale societăţii vor fi auditate anual de către auditori financiari, persoane fizice sau juridice , în condiţiile legii.
(2) Auditorii financiari vor fi stabiliţi prin licitaţie publică, conform legii.

(3) Auditorul financiar stabilit pentru auditarea situaţiilor financiare ale anului 2006 este societatea comercială BDO CONTI AUDIT SRL, persoană juridică de naţionalitate română, având sediul în Bucureşti, sector 4, Calea Şerban Vodă nr. 90-92.
(4) AQUATIM S.A. va organiza auditul intern potrivit legii.

CAPITOLUL VII: Activitatea
Art. 23: Finanţarea activităţii proprii

Pentru îndeplinirea obiectului de activitate şi în conformitate cu atribuţiile stabilite, AQUATIM S.A. utilizează sursele de finanţare constituite conform legii, credite bancare şi alte surse financiare.
Art. 24: Exerciţiul financiar

Exerciţiul financiar începe la data de 1 ianuarie şi se încheie la data de 31 decembrie ale fiecărui an. Primul exerciţiu financiar începe la data înregistrării AQUATIM S.A. în registrul comerţului.
Art. 25: Personalul
(1) Personalul de conducere şi de execuţie din cadrul AQUATIM S.A. este numit, angajat şi concediat de directorul general.
(2) Plata salariilor şi a impozitelor aferente, a cotelor de asigurări sociale, precum şi a altor obligaţii faţă de bugetul de stat se va face potrivit legii.
(3) Drepturile şi obligaţiile personalului AQUATIM S.A. se stabilesc prin regulamentul de organizare şi funcţionare, contractul colectiv de muncă şi prin regulamentul intern.
(4) Drepturile de salarizare şi celelalte drepturi de personal se stabilesc prin contractul colectiv de muncă şi de consiliul de administraţie pentru directorul general.
Art. 26: Amortizarea mijloacelor fixe

Amortizarea activelor corporale şi necorporale din patrimoniul AQUATIM S.A. se va calcula potrivit modului de amortizare stabilit de consiliul de administraţie în conformitate cu prevederile legale.
Art. 27: Evidenţa contabilă şi bilanţul contabil
(1) AQUATIM S.A. va ţine evidenţa contabilă în lei, va întocmi anual bilanţul contabil şi contul de profit şi pierdere, având în vedere normele metodologice elaborate de Ministerul Finanţelor Publice.
(2) Bilanţul contabil şi contul de profit şi pierdere vor fi publicate conform prevederilor legale.
Art. 28: Calculul şi repartizarea profitului
(1) Profitul AQUATIM S.A. se stabileşte pe baza bilanţului contabil aprobat de adunarea generală a acţionarilor. Profitul impozabil se stabileşte în condiţiile legii.
(2) Profitul AQUATIM S.A. rămas după plata impozitului pe profit se va repartiza conform hotărârii adunării generale a acţionarilor şi dispoziţiilor legale în vigoare.

(3) Profitul reinvestit constituie sursa de finanţare pentru investiţii conform contractelor de delegare de gestiune încheiate, rambursare de credite pentru investiţii şi/ sau în folosul societăţii comerciale.

(4) AQUATIM S.A. îşi constituie un fond de rezervă şi alte fonduri, în condiţiile legii.
(5) Plata dividendelor cuvenite acţionarilor se face de către AQUATIM S.A., în condiţiile legii, după aprobarea situaţiilor financiare anuale de către adunarea generală ordinară a acţionarilor.
(6) În cazul înregistrării de pierderi adunarea generală a acţionarilor va analiza cauzele şi va hotărî în consecinţă, potrivit legii.

Art. 29: Registrele

AQUATIM S.A. va ţine, prin grija consiliului de administraţie toate registrele prevăzute de lege. 
CAPITOLUL VIII: Asocierea, modificarea formei juridice, dizolvarea şi lichidarea, litigii
Art. 30: Asocierea
(1) AQUATIM S.A. poate constitui, singur sau împreună cu persoane juridice ori fizice, organizaţii neguvernamentale române sau străine, alte societăţi comerciale ori alte persoane juridice, în condiţiile prevăzute de lege şi de prezentul act constitutiv.
(2) AQUATIM S.A. poate încheia contracte de asociere cu persoane juridice sau fizice, organizaţii neguvernamentale, alţi parteneri sociali fără constituirea de noi persoane juridice, dacă asocierea este destinată realizării scopului şi obiectului său de activitate.
(3) Condiţiile de participare a AQUATIM S.A. la constituirea de noi persoane juridice sau în contracte de asociere se vor stabili prin actele constitutive sau prin contractul de asociere, care vor fi aprobate de adunarea generală a acţionarilor, în condiţiile prevăzute de prezentul act constitutiv.
Art. 31: Modificarea formei juridice
(1) Modificarea formei juridice a AQUATIM S.A. se va putea face numai în temeiul hotărârii adunării generale extraordinare a acţionarilor şi cu îndeplinirea tuturor formalităţilor prevăzute de lege.
(2) Noua societate comercială va îndeplini formalităţile legale de înregistrare şi publicitate cerute la înfiinţarea societăţilor comerciale, costurile în valoare de 1000 lei fiind suportate de către aceasta.
Art. 32: Dizolvarea
(1) Dizolvarea AQUATIM S.A. va avea loc în următoarele situaţii:
a)
imposibilitatea realizării obiectului său de activitate;
b)
declararea nulităţii;
c)
hotărârea adunării generale a acţionarilor;
d)
în cazul în care activul net reprezintă mai puţin de jumătate din capitalul social , dacă adunarea generală a acţionarilor nu decide reconstituirea capitalului social subscris sau reducerea lui la suma rămasă;
e)
deschiderea procedurii falimentului;
f)
alte cauze prevăzute de lege sau de prezentul act constitutiv.
(2) Hotărârea de dizolvare a AQUATIM S.A. trebuie să fie înscrisă la oficiul registrului comerţului şi publicată în Monitorul Oficial al României, Partea a IV-a.
Art. 33: Lichidarea
(1) Dizolvarea AQUATIM S.A. are ca efect deschiderea procedurii de lichidare.
(2) Lichidarea AQUATIM S.A. şi repartizarea patrimoniului se fac în condiţiile legii şi cu respectarea procedurii prevăzute de lege.
Art. 34: Litigiile

Litigiile decurgând din sau în legătură cu prezentul act constitutiv, inclusiv referitor la încheierea, executarea ori desfiinţarea lui, se vor soluţiona de către instanţele judecătoreşti de drept comun.
CAPITOLUL IX: Dispoziţii finale
Art. 35: Dispoziţii finale
(1) Prevederile prezentului act constitutiv se completează cu dispoziţiile legale referitoare la societăţile comerciale cu capital de stat, cu cele ale Legii nr. 31/1990, republicată, cu modificările ulterioare, cu cele ale Codului comercial şi ale celorlalte reglementări legale în vigoare.
(2) AQUATIM S.A. preia toate drepturile şi obligaţiile fostei R.A.A.C. AQUATIM Timişoara, în special fără limitare toate obligaţiile acesteia rezultând din contractul de împrumut încheiat cu Banca Europeană de Reconstrucţie şi Dezvoltare în data de 10 decembrie 2003 şi din contractele accesorii contractului de împrumut sus-menţionat, care, la data înregistrării AQUATIM S.A. în registrul comerţului, se radiază.

Acţionari

     - Municipiul Timişoara  reprezentat prin ......
     - Judeţul Timiş reprezentat prin ......
     - Oraşul Deta reprezentat prin ......
     - Oraşul Jimbolia reprezentat prin ......

